b'\n_START_ARTICLE_\nTechnostrukt\xc5\xabra\n_START_PARAGRAPH_\nTechnostrukt\xc5\xabra \xe2\x80\x93 organizacijos strukt\xc5\xabros dalis, kuri\xc4\x85 sudaro \xc4\xafvair\xc5\xabs analitikai, kurie projektuoja ir formalaus valdymo, kontrol\xc4\x97s, prisitaikymo strukt\xc5\xabras, jas palaiko._NEWLINE_Henrio Mintsbergo nuomone, technostrukt\xc5\xabros \xc4\xaftaka remiasi kompetencijos sistema, bet pasirei\xc5\xa1kia per biurokratin\xc4\x97s kontrol\xc4\x97s sistemos vystym\xc4\x85. Tuo tapu stipri organizacijos ideologija ma\xc5\xbeina biurokratin\xc4\x97s kontrol\xc4\x97s (o kartu ir technostrukt\xc5\xabros) poreik\xc4\xaf. D\xc4\x97l to technostrukt\xc5\xabra paprastai prie\xc5\xa1inasi organizacijos ideologijos vystymuisi ir palaikymui._NEWLINE_Technostrukt\xc5\xabros analitikai paprastai menkai tesiidentifikuoja su savo organizacija._NEWLINE_Kadangi technostrukt\xc5\xabros projektuojamos kontrol\xc4\x97s ir prisitaikymo sistemos labiau reikalingos, kai kas nors kei\xc4\x8diasi, technostrukt\xc5\xabra skatina daryti nuolatinius poky\xc4\x8dius. Tai daroma, net jei pa\xc4\x8diai organizacijai \xc5\xa1ie poky\xc4\x8diai nenaudingi. Kita vertus, Mintsbergo nuomone, \xc5\xa1ie poky\xc4\x8diai paprastai b\xc5\xabna gana atsarg\xc5\xabs, nes technostrukt\xc5\xabra siekia standartizuoti vis\xc5\xb3 kit\xc5\xb3 organizacijos dali\xc5\xb3 darb\xc4\x85, o dideli poky\xc4\x8diai tam trukdo._NEWLINE_I\xc5\xa1 organizacijos tiksl\xc5\xb3 technostrukt\xc5\xabra labiausiai linksta susitelkti \xc4\xaf operacinius, i\xc5\xa1matuojamus, tikslus, nes jie leid\xc5\xbeia lengviausiai pagr\xc4\xafsti biurokratin\xc4\x97s kontrol\xc4\x97s naud\xc4\x85. I\xc5\xa1 j\xc5\xb3 technostrukt\xc5\xabra labiausiai linksta \xc4\xaf na\xc5\xa1um\xc4\x85, ekonominius tikslus.'